Asekles ɣer kra n tlawin , s wallal n tilifun(asawal) . Maca llant kra n tlawin nniḍen usant-d mgal asekles,dɣa ad tent-id-naf ugint ad ɛemdent,ad d-yeddu ssut-nsent deg tesfift . ta tsetḥa , ta tugad , ta tekukra ; Ɣef waya neḍfer tarrayt nniḍen i d- yellan s tira ɣef tfartin , ɣas akken neẓra belli d asekles i d tarrayt iwulmen mliḥ ssenf-agi n uxxeddim deg wannar, acku ssut-nni n tlawin yettas-d d ttbut ɣef d tidet n umahil i neḍfer , s yiswi n usnerni tsekla tamensayt i yellan deg temnaḍin n Leqbayel s umata , imi ula d akud yettas-d wezzil , ur d aɣ-yettak ara tagnit tameqqrant anda ad naru aṭas n yisefra s usekles i d- nettejmaɛ amur ameqqran n wamud . Maca tira tettaṭṭaf aṭas n wakud yerna yettaɛar unaqelnsen d uɛiwed-nni n tira deg yal tikkelt .